Document ID: 31995R2230

31995R2230
L 225/1
SLUŽBENI LIST EUROPSKE UNIJE
21.09.1995.
UREDBA KOMISIJE (EZ) br. 2230/95
od 21. rujna 1995.
o izmjeni Uredbe (EZ) br. 933/94 o utvrđivanju aktivnih tvari u sredstvima za zaštitu bilja i imenovanju država članica izvjestiteljica za provedbu Uredbe Komisije (EEZ) br. 3600/92
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 95/36/EZ (2),
uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive 91/414/EEZ o stavljanju sredstava za zaštitu bilja na tržište (3), kako je izmijenjena Uredbom (EZ) br. 491/95 (4), a posebno članak 5. stavak 2. i članak 6. stavak 5.,
budući da se Uredbom Komisije (EZ) br. 933/94 (5), kako je izmijenjena Uredbom (EZ) br. 491/95, utvrđuju aktivne tvari u sredstvima za zaštitu bilja i imenuju države članice izvjestiteljice za provedbu Uredbe (EEZ) br. 3600/92;
budući da Uredba (EZ) br. 491/95 izmjenjuje Uredbe (EEZ) br. 3600/92 i (EZ) br. 933/94 kako bi se uzeo u obzir mogući učinak pristupanja Austrije, Finske i Švedske i osigurala integracija imenovanih nadležnih tijela i proizvođača (uključujući uvoznike aktivnih tvari koje se proizvode izvan Zajednice) iz tih triju država članica u prvom programu rada koji se navodi u članku 8. stavku 2. Direktive 91/414/EEZ; budući da je proizvođačima koji se podnijeli prijavu na temelju odredaba članka 4. stavka 1.a Uredbe (EEZ) br. 3600/92 nužno utvrditi novi rok za dostavu dokumentacije;
budući da u skladu s člankom 6. stavcima 4. i 5. Uredbe (EEZ) br. 3600/92 za neke aktivne tvari treba utvrditi novi rok dostave dokumentacije, na temelju razloga o kojima su Komisiju izvijestile države članice izvjestiteljice kad se pokazalo da do kašnjenja dolazi zbog nastojanja da se podnese zajednička dokumentacija ili zbog imenovanja nove države članice izvjestiteljice ili uslijed više sile;
budući da su mjere predviđene ovom Uredbom u skladu s mišljenjem Stalnog odbora za biljno zdravstvo,
DONIJELA JE OVU UREDBU:
Članak 1.
Uredba (EZ) br. 933/94 mijenja se kako slijedi:
1.
U članak 1. umeće se sljedeći stavak 3.a:
„3.a Proizvođači s poslovnim nastanom u Austriji, Finskoj i Švedskoj koji su na vrijeme dostavili prijavu u skladu s člankom 4. stavkom 1.a Uredbe (EEZ) br. 3600/92 navedeni su u Prilogu I.A ovoj Uredbi troslovnom oznakom uz odgovarajuću aktivnu tvar. U Prilogu II.A ovoj Uredbi, za svaku oznaku navedeni su naziv i adresa svakog proizvođača.”
2.
Članak 2. zamjenjuje se sljedećim:
„Članak 2.
1. Kao krajnji rok za dostavu dokumentacije i informacija iz članka 5. stavka 4. treće alineje Uredbe (EEZ) br. 3600/92, državi članici izvjestiteljici utvrđuje se datum 30. travnja 1995.
2. Krajnji rok iz stavka 1. produžuje se do 31. listopada 1995. za podnositelje prijava iz Priloga I., osim podnositelja koji su državu članicu izvjestiteljicu i Komisiju obavijestili o svojem povlačenju iz programa rada u skladu s člankom 5. stavkom 6. prvim podstavkom Uredbe (EEZ) br. 3600/92, za sljedeće aktivne tvari:
Alaklor
Amitraz
Bromoksinil
Karbendazim
Klorotalonil
Klorpirifos
Klortoluron
Cipermetrin
2,4-D
Deltametrin
Desmedifam
Endosulfan
Etofumesat
Fentin acetat
Fentin hidroksid
Fenvalerat
Glifosat
Joksinil
Izoproturon
Lindan
Linuron
Mankozeb
MCPA
Mekoprop
Mekoprop-P
Metalaksil
Metamidofos
Metsulfuron
Parakvat
Paration-metil
Pendimetalin
Permetrin
Fenmedifam
Propizamid
Simazin
Tiofanat-metil
Tiram
Zineb
Ziram
3. Krajnji rok iz stavka 1. produžuje se do 30. travnja 1996. za podnositelje prijave s poslovnim nastanom u Austriji, Finskoj i Švedskoj navedene u Prilogu I.A.”
3.
Prilozi I.A i II.A umeću se kako je prikazano u Prilogu ovoj Uredbi.
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. rujna 1995.

Labels: 12
1
15
6